1 ሺህ 440ኛው የኢድ አልፈጥር በዓል በመላው ሀገሪቱ እየተከበረ ነው
1 ሺህ 440ኛው የኢድ አልፈጥር በዓል ከማለዳው ጀምሮ ህዝበ ሙስሊሙ በተገኘበት በሶላትና በስግደት ነው በመከበር ላይ ነው።በዓሉ በተለይም በአዲስ አበባ ስታዲየም የእምነቱ ተከታዮች፣ አመራሮች እና ጥሪ የተደረገላቸው እንግዶች በተገኙበት እየተከበረ ነው።በበዓሉ ላይም የኢትዮጵያ እስልምና ጉዳዮች ጠቅላይ ምክር ቤት ፕሬዚዳንት ቀዳሚ ሙፈቲ ሃጂ ኡመር እንድሪስ እና የአዲስ አበባ ከተማ ምክትል ከንቲባ ኢንጂነር ታከለ ኡማ ተገኝተዋል።ቀዳሚ ሙፈቲ ሃጂ ኡመር እንድሪስ በበዓሉ ላይ ባስተላለፉት መልዕክት ኢድ ማለት በየዓመቱ የሚመላለስ ደስታ ነው የዘንድሮው ደስታ ግን እጥፍ ድርብ ነው ብለዋል።የዘንድሮው ኢድ የሙስሊሙ አንድነት እና ሰላም የተከናወነበት መሆኑንም ገልፀዋል።ህዝበ ሙስሊሙንም ጠርተው የሰላምና የአንድነት ኮሚቴ እንዲቋቋም በማድረግ ለዚህ ላበቁት ለጠቅላይ ሚኒስትር ዶክተር አብይ አህመድ ምስጋና አቅርበዋል::በሀገሪቱ ታሪክ ታይቶና እና ተሰምቶ በማይታወቅ ሁኔታ ጠቅላይ ሚኒስትሩ እና ሌሎች አካላት ፍጡር አዘጋጅተው መጋበዛቸውን በንግግራቸው አውስተዋል።የክርስቲያን ወንድሞችና እህቶች የኢድ ሶላት መስገጃን በማፅዳት ላሳዪት አንድነትም አመስግነዋል::ቀዳሚ ሙፈቲ ሃጂ ኡመር እንድሪስ፥ ይህ አንድነታችንና መከባበራችን ህዝባዊእና ሀገራዊ እንዲሆን ጠይቀዋል።የአዲስ አበባ ምክትል ከንቲባ ኢንጂነር ታከለ ኡማ በበኩላቸው ዘንድሮ የሆነው የአንድነት እና የሰላም ኢድ ከዚህ በኋላ እንደሚቀጥል እምነታቸው ገልጸዋል።በአዲስ አበባ ዘንድሮ በሚከናወኑ የፅዳት የክረምት በጎ ፈቃድ እና ችግኝ ተከላ ስራዎች ህዝበ ሙስሊሙ እንዲሳተፍ ጥሪ አቅርበዋል።በዓሉ በመላው ሀገረቱ በዚህ መልኩ በመከበር ላይ ይገኛል። ምንጭ/EBC